CELEX: 32009R0898
Language: hu
Date: 2009-09-25 00:00:00
Title: A Bizottság 898/2009/EK rendelete ( 2009. szeptember 25. ) a 998/2003/EK európai parlamenti és tanácsi rendelet II. mellékletének az országok és területek jegyzéke tekintetében történő módosításáról (EGT-vonatkozású szöveg)

29.9.2009   
            
            
               HU
            
            
               Az Európai Unió Hivatalos Lapja
            
            
               L 256/10
            
         
      A BIZOTTSÁG 898/2009/EK RENDELETE
   
   (2009. szeptember 25.)
   a 998/2003/EK európai parlamenti és tanácsi rendelet II. mellékletének az országok és területek jegyzéke tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (1) és különösen annak 10. és 19. cikkére,
   mivel:
   
               (1)
            
            
               A 998/2003/EK rendelet megállapítja a kedvtelésből tartott állatok nem kereskedelmi célú szállítására alkalmazandó állat-egészségügyi követelményeket és az ilyen szállítások ellenőrzésére alkalmazandó szabályokat.
            
         
               (2)
            
            
               A 998/2003/EK rendelet II. mellékletének C. részében található jegyzék azokat a harmadik országokat és területeket sorolja fel, amelyek mentesek a veszettségtől, valamint azokat a harmadik országokat és területeket, amelyek vonatkozásában a kedvtelésből tartott állatoknak a területükről történő szállítása következtében a Közösség területére behurcolt veszettség kockázatáról megállapították, hogy nem nagyobb, mint a tagállamok közötti szállításhoz kapcsolódó kockázat.
            
         
               (3)
            
            
               A jegyzékbe történő felvételhez a harmadik országnak igazolnia kell státusát a veszettséggel kapcsolatban, valamint bizonyítania kell, hogy megfelel a veszettség gyanújának bejelentésére, az ellenőrző rendszerre, az állat-egészségügyi szolgálatai szerkezetére és felépítésére, továbbá a veszettség megelőzésére és leküzdésére irányuló valamennyi szabályozó intézkedés végrehajtására vonatkozó bizonyos követelményeknek, valamint a veszettség elleni védőoltások forgalmazására vonatkozó rendelkezéseknek.
            
         
               (4)
            
            
               Saint Lucia illetékes hatóságai információt nyújtottak be az érintett harmadik ország veszettséggel kapcsolatos státusa, valamint a 998/2003/EK rendeletben foglalt követelményeknek való megfelelés tekintetében. A benyújtott információk értékelése alapján úgy tűnik, hogy Saint Lucia megfelel az említett rendeletben foglalt követelményeknek, ezért fel kell venni a 998/2003/EK rendelet II. mellékletének C. részében szereplő jegyzékbe.
            
         
               (5)
            
            
               A 998/2003/EK rendelet II. mellékletének C. részét ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 998/2003/EK rendelet II. mellékletének C. része a Kajmán-szigetekre és a Montserratra vonatkozó bejegyzések között a következő bejegyzéssel egészül ki:
   
      
                  „LC
               
               
                  Saint Lucia”.
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. szeptember 25-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 146., 2003.6.13., 1. o.